Suresh 100 Views ECB
Bank
ముంబయి: వాణిజ్యబ్యాంకులు తమ వద్ద పేరుకు పోయిన నిరర్ధకాస్తులను విదేశాల్లో విక్రయించి వన్‌టైమ్‌ పరిష్కారం చేసుకోవచ్చని భారతీయ రిజర్వుబ్యాంకు అనుమతించింది. అయితే ఈ విధానంవల్ల భారత్‌కు విదేశీ అప్పులు పెరిగి రిస్క్‌ను కూడా పెంచుతుందని చెపుతున్నారు.  ఉత్పత్తిరంగం, మౌలికవనరుల రంగానికి సంబంధించి జారీచేసిన రుణాల బకాయిలను వన్‌టైమ్‌ సెటిల్‌మెంట్‌కింద విదేశీ సంస్థలకు సైతం విక్రయించవచ్చని వెల్లడించింది. ఒటిఎస్‌ నియమనిబంధనలకు అనుగుణంగా చేసుకోవచ్చని, విదేశీ వాణిజ్యరుణాలను తీసుకుని దేశీయ రుణాలు క్లియర్‌చేసుకునే అవకాశం కూడా ఉందని ఆర్‌బిఐ వెల్లడించింది. అదేసమయంలో భారతీయ కార్పొరేట్లు దీర్ఘకాలిక రుణాలను మూలధన అవసరాలకోసం తీసుకునే అవకాశం ఉంది. సాధారణ కార్పొరేట్‌ ప్రయోజనాలకు అనుగుణంగా రూపాయి రుణాలు తీసుకుని వాటి బకాయిలను చెల్లించవచ్చని కూడా వెల్లడించింది. దేశీయ బ్యాంకులపై పెరుగుతున్న నిరర్ధక ఆస్తుల భారం తగ్గించేందుకు ఆర్‌బిఐ కంపెనీలు చౌకవడ్డీరేట్లను దీర్ఘకాలిక రుణాలను సాధించుకోవడం కొంత సులువవుతున్నది. ఈ మొత్తాలతో వారికి ఉన్న దేశీయ రుణాలను క్లియర్‌ చేసుకోవచ్చని తేలింది. ఆర్‌బిఐ నోటిఫికేషన్‌ను పరిగణనలోకి తీసుకుంటే కార్పొ రేట్‌ రుణాలు తీసుకునేవారు ఇసిపి రూట్‌ను ఎంచుకుని రూపాయి రుణాలను చెల్లించుకోవచ్చని అర్ధం అవుతోంది. ఉత్పత్తి, మౌలికవన రుల రంగాల్లోని కంపెనీలకు ఎస్‌ఎంఎ-2 లేదా ఎన్‌పిఎలుగా వీటిని పరిగణిస్తారు. వన్‌టైమ్‌ సెటిల్‌మెంట్‌ ఏర్పాటుతో బ్యాంకర్ల ను సంప్రదించి పరిష్కరించుకునే ఏర్పాట్లుచేసింది. రుణాలిచ్చిన బ్యాంకులు వీటిని ఇతర రుణవసూలు సంస్థలకు విక్రయించవచ్చని వెల్లడించింది. ఇసిబి బ్యాంకర్లకుసైతం వీటిని అమ్ముకునే అవకాశం ఉంది. దీనిద్వారా కార్పొరేట్‌ రుణగ్రస్తులకు కొంతమేర రుణ సౌలభ్యం పెరుగుతుందని నిపుణులు చెపుతున్నారు. ప్రస్తుత ఆర్‌బిఐ సర్క్యులర్‌నుచూస్తే కార్పొరేట్లు దీర్ఘకాలిక ఇసిబి రుణాలను మూలధన అవసరాలకు, ఇతర కార్పొరేట్‌ ప్రయోజనాలకు, దేశీయ రుణాలను చెల్లించుకునేందుకు వినియోగించుకోవచ్చు. బ్యాంకులు లేదా కార్పొరేట్లు రానిబాకీలను విదేశీ ఇసిబి బ్యాంకర్లకు నేరుగా అమ్మే అవకాశం ఉంటుంది. ఈ రుణాలను కేవలం వన్‌టెమ్‌సెటిల్‌మెంట్‌ కింద పరిష్కరించుకోవాల్సి ఉంటుంది. దేశీయ రుణాలను చెల్లించేందుకు తీసుకునే ఈ రుణాలు ఏడు నుంచి పదేళ్లపాటు కాలపరిమితితో ఉంటాయి. ఆర్‌బిఐ అంతకుముందు విదేశీ వాణిజ్య రుణాలను తీసుకుని దేశీయ రుణాలను చెల్లించాడాన్ని వ్యతిరేకించేది. దేశీయ స్థిరాస్తి పునర్‌వ్యవస్థీకరణ కంపెనీలు దీనివల్ల తమకు బిజినెస్‌ పడిపోతుందని ఇకపై ఇతర కంపెనీల్లో విలీనం చేసేప్రక్రియలు ఎక్కువవుతాయని ఆందోళన వ్యక్తం చేస్తున్నాయి.